《清明日写怀》
明代·王贞庆

地僻长时少送迎，坐看春色又清明。
传家旧物青毡在，处世中年白发生。
杨柳东风犹料峭，杏花疏雨半阴晴。
塞翁得失何须论，且共沙鸥暂结盟。

作者简介：淮甸人，字善甫。驸马都尉永春侯王宁之子。折节好士，有诗名，刘原博诸人集中称之为“金粟公子”，为景泰十才子之一。
御选明诗姓名爵里